title: Komisjoni rakendusmäärus (EL) 2020/910, 30. juuni 2020, millega muudetakse rakendusmäärusi (EL) 2015/1998, (EL) 2019/103 ja (EL) 2019/1583 kolmandatest riikidest saabuva kauba ja posti suhtes julgestuskontrollimeetmeid kohaldavate lennuettevõtjate, käitajate ja üksuste määramise osas ning teatavate küberjulgeolekut, taustakontrolli, lõhkeaine avastamissüsteemi seadmete standardeid ja lõhkeaine jälgede avastamise seadmeid käsitlevate regulatiivsete nõuete osas COVID-19 pandeemia tõttu (EMPs kohaldatav tekst)

text:
                  1.7.2020

                  ET

                  Euroopa Liidu Teataja

                  L 208/43

         KOMISJONI RAKENDUSMÄÄRUS (EL) 2020/910,
         30. juuni 2020,
         millega muudetakse rakendusmäärusi (EL) 2015/1998, (EL) 2019/103 ja (EL) 2019/1583 kolmandatest riikidest saabuva kauba ja posti suhtes julgestuskontrollimeetmeid kohaldavate lennuettevõtjate, käitajate ja üksuste määramise osas ning teatavate küberjulgeolekut, taustakontrolli, lõhkeaine avastamissüsteemi seadmete standardeid ja lõhkeaine jälgede avastamise seadmeid käsitlevate regulatiivsete nõuete osas COVID-19 pandeemia tõttu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
         ning arvestades järgmist:

                     (1)

                     Praeguse COVID-19 pandeemia laastav mõju rahvusvahelisele ja Euroopa tsiviillennundusele piirab oluliselt nii liikmesriikide kui ka kogu Euroopa Liidu suutlikkust tagada, et ELi siseneva lennukauba ja -posti tarneahel toimiks tulemuslikult ja tõhusalt. Järjepidevad ja katkematud kaubaveoteenused on liidu jaoks strateegiliselt väga tähtsad ning neil on keskne roll oluliste kaupade, sealhulgas ravimite, meditsiiniseadmete ning muude ainete ja kaupade tarnimisel.

                     (2)

                     Komisjoni rakendusmääruse (EL) 2015/1998 (2) lisa punktis 6.8 sätestatud julgestuskord, mida kohaldatakse liitu siseneva lennukauba ja -posti suhtes, sisaldab nõuet, et Euroopa Liitu kaupa ja posti vedavad lennuettevõtjad tuleb iga viie aasta järel määrata „kolmanda riigi lennujaamast lennukaupa või -posti liitu vedavaks lennuettevõtjaks“ (ACC3) ning nende maapealse teenuse osutajad tuleb iga kolme aasta järel määrata kas „ELi poolt lennundusjulgestuse valdkonnas valideeritud kolmanda riigi kokkuleppeliseks esindajaks“ (RA3) või „ELi poolt lennundusjulgestuse valdkonnas valideeritud kolmanda riigi tuntud kaubasaatjaks“ (KC3).

                     (3)

                     ELi lennundusjulgestuse valideerimismenetlus, mida kohaldatakse ACC3, RA3 ja KC3 staatuse määramiseks, hõlmab ELi lennundusjulgestuse valideerija kohapealset kontrollkäiku käitaja valdustesse, et kinnitada meetmete tõhusat rakendamist.

                     (4)

                     Praeguse COVID-19 pandeemia ajal on kolmandate riikide lennuettevõtjate ja lastilennukäitajate valideerimiseks ning ümbervalideerimiseks nõutavate kohapealsete kontrollkäikude tegemist mõjutanud ja/või takistanud objektiivsed põhjused, mis ei sõltu ega olene asjaomastest lennuettevõtjatest või käitajatest.

                     (5)

                     Paljude ACC3-de, RA3-de ja KC3-de staatus aegub lähikuudel või on juba aegunud, kuid valideerimiseks vajalikku kohapealset kontrollkäiku ei ole võimalik teha. Ilma liidu määratava asjakohase staatuseta ei tohi need ettevõtjad enam osaleda liitu suunduvas turvalises tarneahelas ja see muudab oluliste toimingute jätkamise praegusel kriitilisel ajal võimatuks.

                     (6)

                     On vaja vastu võtta kiireloomulised meetmed, millega luuakse asjakohane õiguslik alus alternatiivse ja kiirendatud ELi lennundusjulgestuse valideerimise menetluse rakendamiseks nende liitu suunduva tarneahelaga seotud ettevõtjate suhtes, keda praegune olukord mõjutab.

                     (7)

                     Rakendusmäärustega (EL) 2019/103 (3) ja (EL) 2019/1583, (4) millega muudetakse rakendusmäärust (EL) 2015/1998, kehtestati regulatiivsed nõuded, mida kohaldatakse alates 31. detsembrist 2020 vastavalt lennundustöötajate taustakontrolli ja küberturvalisuse suhtes. Kuna COVID-19 pandeemia tõttu kehtestatud ranged piirangud ei võimalda ametiasutustel ja käitajatel kõnealuste nõuete õigeaegset rakendamist ette valmistada, tuleb nende kohaldamise kuupäeva edasi lükata.

                     (8)

                     Vastavalt rakendusmääruse (EL) 2015/1998 lisa punktile 12.4.2.2 kaotab lõhkeaine avastamissüsteemi (EDS) seadmete standard 2 kehtivuse 1. septembril 2020. Kuna COVID-19 pandeemia tõttu kehtestatud ranged piirangud ei võimalda paljudel liidu lennujaamadel standardile 3 vastavate EDS-seadmete paigaldamise ja aktiveerimise protsessi lõpule viia, tuleb eespool nimetatud kehtivuse kaotamise kuupäeva edasi lükata. Kuna standardile 3 vastava EDS-seadme tehnoloogial on suurem tõhusus- ja avastamissuutlikkus, mis võib parandada turvalisuse taset, teevad komisjon ja liikmesriigid jätkuvalt kõik selleks, et viia selle tehnoloogia kasutuselevõtt lõpule edasiste viivitusteta.

                     (9)

                     Rakendusmääruse (EL) 2015/1998 lisa punkti 12.6.3 kohaselt võib pädev asutus lubada kuni 1. juulini 2020 jätkuvalt kasutada lõhkeaine jälgede avastamise (ETD) seadmeid, mis ei vasta liitele 12-L nõuetele. Kuna COVID-19 pandeemia tõttu kehtestatud ranged piirangud ei võimalda paljudel liidu lennujaamadel uute ETD-seadmete kasutuselevõtu protsessi lõpule viia, tuleb eespool nimetatud kuupäeva edasi lükata, et vältida õiguslikke tagajärgi, ilma et see ohustaks liigselt lennundusjulgestust.

                     (10)

                     Rakendusmäärusi (EL) 2015/1998, (EL) 2019/103 ja (EL) 2019/1583 tuleks seepärast vastavalt muuta.

                     (11)

                     Kuna mõne käitaja puhul on liidu määratud ACC3, RA3 ja KC3 staatus aegunud kas praeguse COVID-19 pandeemia esimeses etapis või vahetult enne seda, kui tuli algatada ja läbida asjakohane ELi lennundusjulgestuse valideerimise menetlus, peaks käesoleval määrusel olema tagasiulatuv mõju, mis võimaldaks käesolevas määruses sätestatud meetmetest kasu saada ka nendel lennuettevõtjatel, kelle staatus on juba aegunud.

                     (12)

                     Käesolevas määruses sätestatud meetmed ei mõjuta teiste lennuettevõtjate, käitajate, üksuste või riikide õigustatud huve ja õigusi ega piira nende ootusi.

                     (13)

                     Selleks et liikmesriikide oleks õiguslik alus viivitamata algatada liitu suunduvas tarneahelas osalevate ettevõtjate alternatiivne ja kiire valideerimis- ja määramismenetlus, mis on vajalik liitu suunduva lennukaubaveo jätkamiseks, peaks käesolev määrus jõustuma järgmisel päeval pärast selle avaldamist Euroopa Liidu Teatajas.

                     (14)

                     Käesoleva määrusega ettenähtud meetmed on kooskõlas määruse (EÜ) nr 300/2008 artikliga 19 loodud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2015/1998 lisa muudetakse vastavalt käesoleva määruse lisale.

            Artikkel 2
            Rakendusmääruse (EL) 2019/103 artikli 2 teises lauses asendatakse kuupäev „31. detsembrist 2020“ kuupäevaga „31. detsembrist 2021“.

            Artikkel 3
            Rakendusmääruse (EL) 2019/103 lisa punkti 26 alapunktis 11.1.12 asendatakse kuupäev „31. detsembrit 2020“ ja „30. juunini 2023“ kuupäevadega „31. detsembrit 2021“ ja „30. juunini 2024“.

            Artikkel 4
            Rakendusmääruse (EL) 2019/1583 artiklis 2 asendatakse kuupäev „31. detsembril 2020“ kuupäevaga „31. detsembril 2021“.

            Artikkel 5
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 97, 9.4.2008, lk 72.

            (2)  Komisjoni 5. novembri 2015. aasta rakendusmäärus (EL) 2015/1998, millega nähakse ette lennundusjulgestuse ühiste põhistandardite rakendamise üksikasjalikud meetmed (ELT L 299, 14.11.2015, lk 1).

            (3)  Komisjoni 23. jaanuari 2019. aasta rakendusmäärus (EL) 2019/103, millega muudetakse rakendusmäärust (EL) 2015/1998 seoses teatavate konkreetsete lennundusjulgestusmeetmete selgitamise, ühtlustamise, lihtsustamise ja tugevdamisega (ELT L 21, 24.1.2019, lk 13).

            (4)  Komisjoni 25. septembri 2019. aasta rakendusmäärus (EL) 2019/1583, millega muudetakse komisjoni rakendusmäärust (EL) 2015/1998 (millega nähakse ette lennundusjulgestuse ühiste põhistandardite rakendamise üksikasjalikud meetmed) küberkaitsemeetmete osas (ELT L 246, 26.9.2019, lk 15).

            LISA
            Rakendusmääruse (EL) 2015/1998 lisa muudetakse järgmiselt:

                        1)

                        lisatakse punktid 6.8.1.7–6.8.1.9:

                                    „6.8.1.7.

                                    Ajavahemikul 1. aprillist kuni 31. detsembrini 2020 võib pädev asutus teha erandi punktis 6.8.2 kehtestatud menetlusest ja anda lennuettevõtjale ajutiselt ACC3 staatuse, kui ELi lennundusjulgestuse valideerimist ei olnud võimalik teha lennuettevõtjast sõltumatutel objektiivsetel põhjustel, mis on seotud COVID-19 pandeemiast põhjustatud kriisiga. Staatuse andmisel kohaldatakse järgmisi tingimusi:

                                                a)

                                                lennuettevõtjal on asjaomases kolmandas riigis aktiivne ACC3 staatus või tal on olnud ACC3 staatus, tingimusel et see ei aegunud enne 1. veebruari 2020;

                                                b)

                                                lennuettevõtja taotleb uut staatust punktis 6.8.1.1 kindlaks määratud pädevalt asutuselt või pädevalt asutuselt, kes vastutab aeguva staatuse andmise eest, kinnitades lennuettevõtjast sõltumatute objektiivsete põhjuste olemasolu, mis takistavad punkti 6.8.2 nõuete täitmist või sunnivad seda edasi lükkama;

                                                c)

                                                lennuettevõtja esitab oma julgestusprogrammi, mis on asjakohane ja terviklik liites 6-G esitatud kõikide punktide osas, või kinnitab, et praegune programm on endiselt ajakohane;

                                                d)

                                                lennuettevõtja esitab allkirjastatud deklaratsiooni, milles ta kinnitab oma kohustust jätkata selliste julgestusnõuete täielikku ja tõhusat rakendamist, millega seoses talle anti kas praegune või praeguseks aegunud ACC3 staatus;

                                                e)

                                                lennuettevõtjale antakse käesoleva punkti alusel ACC3 staatus ajavahemikuks, mille pikkus on kuni kuus kuud alates praeguse või varasema staatuse aegumise kuupäevast (vastavalt vajadusele);

                                                f)

                                                taotlus, lennuettevõtja julgestusprogramm ja kohustuste deklaratsioon esitatakse kas kirjalikult või elektrooniliselt.

                                    6.8.1.8.

                                    Vajaduse korral võib pädev asutus asjaomase lennuettevõtjaga kokku leppida, et punkti 6.8.2.2 alapunkti 2 alapunktis d osutatud iga-aastased ELi lennundusjulgestuse valideerimised lükatakse edasi ja lisatakse lennujaamade hulgale, mis tuleb valideerida lennuettevõtja tegevuskava järgmisel aastal.

                                    6.8.1.9.

                                    Punktis 6.8.1.7 osutatud ajutise staatuse kehtivusaja jooksul teostab pädev asutus selle liikmesriigi lennujaamas või lennujaamades, kus asuvad asjaomase ACC3 staatust omava lennuettevõtja sihtkohad, vähemalt kolm nõuetele vastavuse kontrolli seoses julgestuskontrolliga, mida ACC3 ning RA3 ja KC3 oma vastutusalasse kuuluvate tarneahela osade suhtes kohaldavad. Kui ACC3 ei tee otselende talle staatuse andnud liikmesriiki, kooskõlastatakse järelevalvetegevus mõne teise liikmesriigiga, kuhu suunduvaid lende asjaomane ACC3 käitab.“;

                        2)

                        lisatakse punktid 6.8.4.11 ja 6.8.4.12:

                                    „6.8.4.11.

                                    Ajavahemikul 1. aprillist kuni 31. detsembrini 2020 võib pädev asutus teha erandi punktis 6.8.5 kehtestatud menetlusest ja anda kolmanda riigi üksusele ajutiselt RA3 või KC3 staatuse, kui ELi lennundusjulgestuse valideerimist ei olnud võimalik teha asjaomasest üksusest sõltumatutel objektiivsetel põhjustel, mis on seotud COVID-19 pandeemiast põhjustatud kriisiga. Staatuse andmisel kohaldatakse järgmisi tingimusi:

                                                a)

                                                üksusel on aktiivne RA3 või KC3 staatus või tal on olnud RA3 või KC3 staatus, tingimusel et see ei aegunud enne 1. veebruari 2020;

                                                b)

                                                üksus taotleb uut staatust pädevalt asutuselt, kes vastutab aeguva või aegunud staatuse andmise eest, kinnitades üksusest sõltumatute objektiivsete põhjuste olemasolu, mis takistavad punkti 6.8.5 nõuete täitmist või sunnivad seda edasi lükkama;

                                                c)

                                                üksus esitab oma julgestusprogrammi, mis on asjakohane ja terviklik teostatavate toimingute osas, või kinnitab, et praegune programm on endiselt ajakohane;

                                                d)

                                                üksus esitab allkirjastatud deklaratsiooni, milles ta kinnitab oma kohustust jätkata selliste julgestusnõuete täielikku ja tõhusat rakendamist, millega seoses talle anti kas praegune või praeguseks aegunud RA3 või KC3 staatus;

                                                e)

                                                üksusele antakse käesoleva punkti alusel RA3 või KC3 staatus ajavahemikuks, mis ei ole pikem kui kuus kuud alates praeguse või varasema staatuse aegumise kuupäevast (vastavalt vajadusele);

                                                f)

                                                taotlus, üksuse julgestusprogramm ja kohustuste deklaratsioon esitatakse kas kirjalikult või elektrooniliselt.

                                    6.8.4.12.

                                    Punktis 6.8.4.8 osutatud üksused, kelle RA3 või KC3 staatus aegus ajavahemikul 1. veebruarist 2020 kuni 31. märtsini 2020, kes punktis 6.8.4.11 osutatud objektiivsetel põhjustel ei saanud läbida punkti 6.8.5 kohast ELi lennundusjulgestuse valideerimist ja seejärel pädeva asutuse poolt määramist vastavalt punktile 6.8.4, võivad taotleda komisjonilt ajutist määramist järgmistel tingimustel:

                                                a)

                                                üksus taotleb komisjonilt RA3 või KC3 staatust, kinnitades temast sõltumatute objektiivsete põhjuste olemasolu, mis takistavad punkti 6.8.5 nõuete täitmist või sunnivad seda edasi lükkama;

                                                b)

                                                üksus esitab allkirjastatud deklaratsiooni, milles ta kinnitab oma kohustust jätkata selliste julgestusnõuete täielikku ja tõhusat rakendamist, millega seoses talle anti RA3 või KC3 staatus, mis on praeguseks aegunud, ja et tema julgestusprogramm on endiselt ajakohane;

                                                c)

                                                taotlus ja kohustuste deklaratsioon esitatakse kas kirjalikult või elektrooniliselt;

                                                d)

                                                üksusele antakse käesoleva punkti alusel RA3 või KC3 staatus ajavahemikuks, mis ei ole pikem kui kuus kuud alates varasema staatuse aegumise kuupäevast.“;

                        3)

                        punkt 11.1.2 asendatakse järgmisega:

                                    „11.1.2.

                                    Isikud, kes võetakse tööle läbivaatuse, juurdepääsukontrolli või muude julgestuskontrolli meetmete rakendamiseks või rakendamise eest vastutajaks mujal kui julgestuspiirangualal, peavad olema edukalt läbinud taustakontrolli.
                                    Töölevõtmise-eelse kontrolli läbinud isikud läbivad taustakontrolli hiljemalt 30. juuniks 2021.“;

                        4)

                        punkt 12.4.2.2 asendatakse järgmisega:

                                    „12.4.2.2.

                                    Standard 2 kaotab kehtivuse 1. septembril 2021.“;

                        5)

                        punkt 12.4.2.4 asendatakse järgmisega:

                                    „12.4.2.4.

                                    Pädev asutus teatab komisjonile, kui ta lubab kasutada standardile 2 vastavaid EDS-seadmeid ka pärast 1. septembrit 2021.“;

                        6)

                        punkt 12.4.2.6 asendatakse järgmisega:

                                    „12.4.2.6.

                                    Kõik EDS-seadmed peavad vastama standardile 3 hiljemalt 1. septembriks 2021, v.a punkti 12.4.2.3 kohaldamise korral.“;

                        7)

                        punkt 12.6.3 asendatakse järgmisega:

                                    „12.6.3.

                                    Pädev asutus võib lubada hiljemalt kuni 1. juulini 2021 kasutada tahkete osakeste analüüsil põhinevaid ETD-seadmeid, mida ei ole sertifitseeritud liite 12-L kohaselt ja mis võeti kasutusele enne 1. juulit 2014.“


title: Komisjoni rakendusmäärus (EL) 2020/911, 30. juuni 2020, millega määratakse kindlaks väikese levialaga traadita juurdepääsupunktide omadused vastavalt Euroopa Parlamendi ja nõukogu direktiivi (EL) 2018/1972 (millega kehtestatakse Euroopa elektroonilise side seadustik) artikli 57 lõikele 2 (EMPs kohaldatav tekst)

text:
                  1.7.2020

                  ET

                  Euroopa Liidu Teataja

                  L 208/48

         KOMISJONI RAKENDUSMÄÄRUS (EL) 2020/911,
         30. juuni 2020,
         millega määratakse kindlaks väikese levialaga traadita juurdepääsupunktide omadused vastavalt Euroopa Parlamendi ja nõukogu direktiivi (EL) 2018/1972 (millega kehtestatakse Euroopa elektroonilise side seadustik) artikli 57 lõikele 2
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. detsembri 2018. aasta direktiivi (EL) 2018/1972, millega kehtestatakse Euroopa elektroonilise side seadustik, (1) eriti selle artikli 57 lõiget 2,
         ning arvestades järgmist:

                     (1)

                     Direktiivis (EL) 2018/1972 tunnistatakse, et kuna väikese võimsuse ja levialaga traadita juurdepääsupunktidel on tõenäoliselt positiivne mõju raadiospektri kasutamisele ja traadita side arengule liidus, tuleks väikese levialaga traadita juurdepääsupunktide kasutuselevõttu lihtsustada lubade nõudest vabastamisega.

                     (2)

                     Väikese levialaga traadita juurdepääsupunkt koosneb eri elementidest, nagu signaalitöötlusseade, antennisüsteem, kaabliühendused ja korpus. Mõnel juhul võib antennisüsteemi või selle osi paigaldada väikese levialaga traadita juurdepääsupunkti muudest komponentidest eraldi ja ühendada ühe või mitme spetsiaalse kaabliga. See võib nii olla hajusantennisüsteemide puhul või hajusraadiosüsteemi puhul, mida kasutab üks või mitu operaatorit. Väikese levialaga traadita juurdepääsupunkt võib olla projekteeritud kahe või enama spektrikasutaja teenindamiseks.

                     (3)

                     Üldsuse heakskiidu ja kestliku kasutuselevõtu tagamiseks peaks väikese levialaga traadita juurdepääsupunktidel, mille suhtes kohaldatakse direktiivi (EL) 2018/1972 artikli 57 lõike 1 teist lõiku, olema võimalikult väike visuaalne mõju. Selleks peaksid need jääma nähtamatuks või olema paigaldatud visuaalselt märkamatul viisil tugikonstruktsioonile. Nende toimimine peaks ühtlasi tagama rahvatervise kõrgetasemelise kaitse vastavalt nõukogu soovitusele 1999/519/EÜ (2) üldsuse kokkupuute piiramise kohta elektromagnetväljadega.

                     (4)

                     Euroopa Parlamendi ja nõukogu direktiivis 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta (3) on sätestatud, et raadioseade, sealhulgas väikese levialaga traadita juurdepääsupunkt, tuleb konstrueerida selliselt, et oleks tagatud inimeste tervise kaitse ja ohutus.

                     (5)

                     Väikese levialaga traadita juurdepääsupunktide füüsikaliste ja tehniliste omaduste juures, mille suhtes kohaldatakse direktiivi (EL) 2018/1972 artikli 57 lõike 1 teist lõiku, tuleks seega kindlaks määrata maksimaalne maht, kaalupiirangud ja kasutajate ühenduvuseks vajaliku kiirgusvõimsuse maksimumpiir. Väikese levialaga traadita juurdepääsupunkti visuaalse mõju piiramiseks valitav maksimaalne maht peaks võimaldama paindlikku lähenemist disainile ja kohandatavust tugistruktuuri füüsikaliste ja tehniliste omadustega.

                     (6)

                     Komisjoni tellitud uuringus „Light Deployment Regime for Small-Area Wireless Access Points (SAWAPs) (4)“ on näidatud, et 20-liitrine mahupiirang peaks olema piisav, et hõlmata väikese levialaga traadita juurdepääsupunkti põhielemente ja tagada samal ajal selle silmatorkamatus. Seda maksimaalse mahu nõuet tuleks kohaldada igaüht või mitut spektrikasutajat teenindava väikese levialaga traadita juurdepääsupunkti paigaldise suhtes või mitme sellise väikese levialaga traadita juurdepääsupunkti paigaldise suhtes, mis jagavad väikese pindalaga taristukohta, näiteks valgustusposti, valgusfoori, reklaamstendi või bussipeatust, mis oma füüsiliste mõõtmete ja/või tiheda esinemise tõttu teatavas asukohas võivad põhjustada visuaalset saastet.

                     (7)

                     Väikese levialaga traadita juurdepääsupunktid peaksid vastama Euroopa harmoneeritud standardile EN 62232:2017 (5)
                        „Inimesele raadioside tugijaama läheduses toimiva
                        raadiosagedusliku väljatugevuse, võimsustiheduse ja erineelduvuskiiruse mõõtmine“, mis sisaldab tugijaamade paigaldamise metoodikat, võttes arvesse nende kiirgusvõimsust, et hinnata inimeste kokkupuudet elektromagnetväljadega kooskõlas soovituses 1999/519/EÜ sätestatud piirnormidega.

                     (8)

                     Seda standardit kohaldatakse igat tüüpi tugijaamade suhtes, mis on jagatud viide paigaldusklassi vastavalt nende ekvivalentse isotroopse kiirgusvõimsuse (EIRP) piirnormidele: mõni millivatt (klass E0), 2 W (klass E2), 10 W (klass E10), 100 W (klass E100) ja üle 100 W (klass E+). Võttes arvesse selle standardi kohaseid ohutuid paigaldusvahemaid ja asjaolu, et direktiivis (EL) 2018/1972 on sätestatud, et väikese levialaga traadita juurdepääsupunktid peaksid olema väikese võimsusega seadmed, tuleks käesolevat määrust kohaldada üksnes paigaldusklasside E0, E2 ja E10 suhtes. Standardi EN 62232:2017 punkti 6.2.4 tabelis 2 on nõutud, et paigaldusklassi E10 kuuluva antenni madalaim kiirgav osa peab asuma avalikust kõnniteest vähemalt 2,2 meetri kõrgusel, nii et antenni põhikiire ja 2 meetri pikkuse inimese keha vahele jääb vähemalt 20 cm pikkune vahemaa (6).

                     (9)

                     Esteetilistel põhjustel tuleks väikese levialaga E10-klassi traadita juurdepääsupunktide, mis tõenäoliselt kasutavad ära 20-liitrise maksimummahu, paigaldada üksnes suurtesse siseruumidesse, mille lae kõrgus on vähemalt 4 meetrit, nagu muuseumid, staadionid, konverentsikeskused, lennujaamad, metroojaamad, raudteejaamad või kaubanduskeskused.

                     (10)

                     Väikese levialaga traadita juurdepääsupunkti kaal ja kuju ei tohiks nõuda kasutatava tugistruktuuri struktuurset tugevdamist.

                     (11)

                     Kuna on ette näha asjaomaste standardite edasiarendamist, siis selleks, et need hõlmaksid väikese levialaga traadita juurdepääsupunkte, milles kasutatakse aktiivantennisüsteeme, ei tohiks praeguses etapis kohaldada selliste juurdepääsupunktide loavaba kasutuselevõtukorda.

                     (12)

                     Selleks et pädevad asutused saaksid teostada kontrolli ja järelevalvet, eelkõige mitme ühiselt paikneva antennisüsteemi puhul, peaks iga operaator, kes on võtnud kasutusele väikese levialaga traadita juurdepääsupunktid, mis vastavad käesolevas määruses sätestatud omadustele, esitama pädevale asutusele õigeaegselt teate nende juurdepääsupunktide paigaldamise ja asukoha kohta.

                     (13)

                     Käesolev määrus ei piira liikmesriikide õigust määrata kindlaks elektromagnetväljade koondtasemed, mis tulenevad direktiivi (EL) 2018/1972 artikli 57 lõike 1 teise lõiguga hõlmatud väikese levialaga traadita juurdepääsupunktide ühispaiknemisest või koondamisest kohalikul alal, ning tagada nende vastavus kohaldatavatele kokkupuute kogupiirmääradele kooskõlas liidu õigusega, kasutades muid vahendeid kui individuaalseid lubasid.

                     (14)

                     Käesoleva määruse rakendamist tuleks korrapäraselt jälgida, et lihtsustada vajaduse korral selle läbivaatamist, võttes arvesse riiklikke tavasid ja standardimise arengut, eelkõige seoses aktiivantennisüsteemide kaasamisega.

                     (15)

                     Käesolev määrus ei piira ohutust, kommunaalteenuste osutamist ja eraomandi austamist käsitlevate riiklike meetmete kohaldamist, sealhulgas omanike õigust otsustada oma omandi kasutamise üle.

                     (16)

                     Käesolev määrus ei piira vähem piiravate süsteemide riiklikul tasandil kohaldamist väikese levialaga traadita juurdepääsupunktide kasutuselevõtuks, et võimaldada väikese levialaga traadita juurdepääsupunktide kasutuselevõtu proportsionaalset tihedust ja väikest visuaalset mõju.

                     (17)

                     Käesoleva määrusega ette nähtud meetmed on kooskõlas sidekomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Käesolevas määruses sätestatakse direktiivi (EL) 2018/1972 artikli 57 lõike 1 teises lõigus osutatud väikese levialaga traadita juurdepääsupunktide füüsilised ja tehnilised omadused.
            Määrust ei kohaldata aktiivantennisüsteemiga varustatud väikese levialaga traadita juurdepääsupunktide suhtes.

            Artikkel 2
            Käesolevas määruses kasutatakse järgmisi mõisteid.

                        1)

                        „Ekvivalentne isotroopne kiirgusvõimsus“ (EIRP) – antenni sisendisse antava võimsuse korrutis antennivõimendusega, isotroopse antenni suhtes antud suunas.

                        2)

                        „Antennisüsteem“ – väikese levialaga traadita juurdepääsupunkti riistvaraline osa, mis kiirgab raadiosagedusenergiat, et pakkuda lõppkasutajatele traadita ühenduvust.

                        3)

                        „Aktiivantennisüsteem“ (Active antenna system, AAS) – väikese levialaga traadita juurdepääsupunkti antennisüsteem, kus antennikomponentide vahelist amplituudi ja/või faasi reguleeritakse pidevalt, nii et antenni kiirgusdiagramm kohandub lühiajalistele muutustele eetris. Siia alla ei kuulu antennikiire kuju muutmine pikemaks ajaks, nt püsiv elektriline allakallutus. Aktiivantennisüsteemiga varustatud väikese levialaga traadita juurdepääsupunktis on aktiivantennisüsteem väikese levialaga traadita juurdepääsupunkti lahutamatu osa.

                        4)

                        „Siseruum“ – mis tahes ruum, kaasa arvatud transpordivahendid, millel on lagi või katus või mis tahes kinnitatud või liikuv struktuur või seade, mis suudab katta kogu selle ruumi ning mis on, kui uksed, aknad ja vahekäigud välja arvata, püsivalt või ajutiselt täielikult suletud seinte või külgedega, olenemata katuse, seina või külgede jaoks kasutatava materjali liigist ning sellest, kas struktuur on alaline või ajutine.

                        5)

                        „Välisruum“ – igasugune ruum, mis ei ole siseruum.

            Artikkel 3

               1.   Direktiivi (EL) 2018/1972 artikli 57 lõike 1 teises lõigus osutatud väikese levialaga traadita juurdepääsupunktid integreeritakse täielikult ja ohutult nende tugistruktuuri ja seega jäävad need üldsusele nähtamatuks või vastavad käesoleva määruse lisa punktis A sätestatud tingimustele ning käesoleva määruse lisa punktis B sätestatud Euroopa standardi nõuetele.

               2.   Lõige 1 ei piira liikmesriikide õigust määrata kindlaks elektromagnetväljade koondtasemed, mis tulenevad väikese levialaga traadita juurdepääsupunktide ühispaiknemisest või koondamisest kohalikul alal, ning tagada nende vastavus kohaldatavatele elektromagnetväljaga kokkupuute kogupiirmääradele kooskõlas liidu õigusega, kasutades muid vahendeid kui individuaalseid lubasid.

               3.   Operaatorid, kes on võtnud kasutusele väikese levialaga traadita juurdepääsupunktid, mis vastavad lõikes 1 sätestatud omadustele, teatavad pädevatele asutustele kõnealuste juurdepääsupunktide paigaldamisest ja asukohast.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 21. detsembrist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 321, 17.12.2018, lk 36.

            (2)  Nõukogu 12. juuli 1999. aasta soovitus 1999/519/EÜ üldsuse kokkupuute piiramise kohta elektromagnetväljadega (0 Hz kuni 300 GHz) (ELT L 199, 30.7.1999, lk 59).

            (3)  Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62).

            (4)  Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706

            (5)  Kehtib sagedusala 110 MHz – 100 GHz kohta.

            (6)  Standardi EN 62232:2017 lisa C.4.

            LISA
            A.   Artikli 3 lõikes 1 osutatud tingimused

                        1.

                        Üht või mitut spektrikasutajat teenindava väikese levialaga traadita juurdepääsupunkti nähtava osa kogumaht ei tohi ületada 20 liitrit.

                        2.

                        Üht ja sama väikese pindalaga taristukohta, näiteks valgustusposti, valgusfoori, reklaamstendi või bussipeatust jagava mitme eraldiseisva väikese levialaga traadita juurdepääsupunkti nähtavate osade kogumaht ei tohi ületada 20 liitrit.

                        3.

                        Juhul kui väikese levialaga traadita juurdepääsupunkti antennisüsteem ja muud elemendid, näiteks raadiosagedusseade, digitaalne protsessor, salvestusseade, jahutussüsteem, toiteallikas, kaabliühendused, tagasiühenduse komponendid või maandamis- ja kinnituskomponendid, paigaldatakse eraldi, tuleb 20-liitrist mahtu ületav mis tahes osa neist paigaldada nii, et neid ei ole näha.

                        4.

                        Väikese levialaga traadita juurdepääsupunkt peab vastama visuaalsetele omadustele, mis tagavad visuaalse kooskõla tugistruktuuriga, selle suurus peab olema proportsioonis tugistruktuuri kogusuurusega, see peab olema kujult ühtlane, neutraalsetes värvitoonides ja peidetud kaablitega ning see ei tohi koos muude kõrvalasuvatesse kohtadesse juba paigaldatud väikese levialaga traadita juurdepääsupunktidega tekitada visuaalset saastet.

                        5.

                        Väikese levialaga traadita juurdepääsupunkti kaal ja kuju ei tohi nõuda tugistruktuuri struktuurset tugevdamist.

                  B.   Artikli 3 lõikes 1 osutatud Euroopa standardi nõuded

                        1.

                        Kasutuselevõtt peab olema kooskõlas Euroopa standardi EN 62232:2017 „Inimesele raadioside tugijaama läheduses toimiva raadiosagedusliku väljatugevuse, võimsustiheduse ja erineelduvuskiiruse mõõtmine“ punkti 6.2.4 tabeli 2 paigaldusklassidega E0, E2 ja E10.

                        2.

                        Paigaldusklassi E10 kuuluvat väikese levialaga traadita juurdepääsupunkti võib paigaldada ainult välisruumi või siseruumidesse, mille lae kõrgus on vähemalt 4 meetrit.

                        3.

                        Ühe või mitme väikese levialaga traadita juurdepääsupunkti mitme ühiselt paikneva antennisüsteemi (või nende osade) puhul kohaldatakse kõigi ühiselt paiknevate antennisüsteemide (või nende osade) EIRP summa suhtes punktis 1 esitatud EIRP kriteeriume.


title: Komisjoni rakendusmäärus (EL) 2020/1031, 15. juuli 2020, milles käsitletakse bensoehappe lubamist nuumsigade söödalisandina (loaomanik DSM Nutritional Products Ltd, keda esindab DSM Nutritional products Sp. Z o.o) (EMPs kohaldatav tekst)

text:
                  16.7.2020

                  ET

                  Euroopa Liidu Teataja

                  L 227/21

         KOMISJONI RAKENDUSMÄÄRUS (EL) 2020/1031,
         15. juuli 2020,
         milles käsitletakse bensoehappe lubamist nuumsigade söödalisandina (loaomanik DSM Nutritional Products Ltd, keda esindab DSM Nutritional products Sp. Z o.o)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus bensoehappe lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (3)

                     Taotluses käsitletakse bensoehappe lubamist nuumsigade söödalisandina ning selle klassifitseerimist söödalisandite kategooriasse „zootehnilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 15. mai 2019. aasta arvamuses (2) järeldusele, et kavandatud kasutustingimuste korral ei avalda bensoehape kahjulikku mõju loomade tervisele, kasutajate ohutusele ega keskkonnale. Toiduohutusamet jõudis ka järeldusele, et kõnealune söödalisand on nahka ärritav ja silmi tõsiselt ärritav. Seetõttu tuleks võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele. Toiduohutusamet jõudis järeldusele, et bensoehape võib nuumsigade zootehnilisi näitajaid tõhusalt parandada. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (5)

                     Bensoehappe hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „muud zootehnilised söödalisandid“, lubatakse kasutada söödalisandina loomasöötades vastavalt lisas esitatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2019; 17(6):5727.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Toimeaine sisaldus milligrammides 12 % niiskusesisaldusega täissööda kilogrammi kohta

                           Kategooria: zootehnilised lisandid. Funktsionaalrühm: muud zootehnilised lisandid (zootehniliste näitajate parandamine)

                        4d210

                        DSM Nutritional Products Ltd, keda esindab DSM Nutritional Products Sp. Z o.o

                        Bensoehape

                           Söödalisandi koostis

                        Bensoehape (≥ 99,9 %)
                        -------------

                           Toimeaine kirjeldus

                        Benseenkarboksüülhape, fenüülkarboksüülhape,
                        C7H6O2

                        CASi number: 65-85-0
                        Maksimaalne lisandite sisaldus:
                        ftaalhape: ≤ 100 mg/kg
                        bifenüül: ≤ 100 mg/kg
                        -------------

                           Analüüsimeetod
                            (1)

                        Bensoehappe sisalduse määramiseks
                        söödalisandis:

                                    —

                                    tiitrimine naatriumhüdroksiidiga (Euroopa farmakopöa

                              monograafia nr 0066.
                        Bensoehappe sisalduse määramiseks eelsegus ja söödamaterjalis: – pöördfaas-vedelikkromatograafia UV-detektoriga (RP-HPLC/UV), meetod põhineb ISO 9231:2008 standardil.

                        Nuumsead

                        –

                        3 000

                        10 000

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödalisandit ei tohi kasutada koos muude bensoehappe või bensoaatide allikatega.

                                    3.

                                    Kasutusjuhistes tuleb märkida järgnev teave: „Bensoehapet sisaldavat täiendsööta ei tohi nuumsigadele sellisel kujul anda. Bensoehape tuleb hoolikalt segada muu söödamaterjali päevase kogusega.“

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha- ja silmakaitsevahendeid.

                        5. august 2030

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2020/1032, 15. juuli 2020, millega antakse luba Bacillus subtilis DSM 28343 preparaadi kasutamiseks tarbevasikate ja nuumsigade söödalisandina (loa hoidja Lactosan GmbH & Co. KG) (EMPs kohaldatav tekst)

text:
                  16.7.2020

                  ET

                  Euroopa Liidu Teataja

                  L 227/24

         KOMISJONI RAKENDUSMÄÄRUS (EL) 2020/1032,
         15. juuli 2020,
         millega antakse luba Bacillus subtilis DSM 28343 preparaadi kasutamiseks tarbevasikate ja nuumsigade söödalisandina (loa hoidja Lactosan GmbH & Co. KG)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud kaks taotlust Bacillus subtilis DSM 28343 preparaadi lubamiseks. Taotlustele olid lisatud kõnealuse määruse artikli 7 lõikes 3 nõutud üksikasjad ja dokumendid.

                     (3)

                     Taotlustes käsitletakse Bacillus subtilis DSM 28343 preparaadi lubamist tarbevasikate ja nuumsigade söödalisandina ning selle klassifitseerimist söödalisandite kategooriasse „zootehnilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 6. märtsi 2018. aasta, (2)4. juuli 2019. aasta (3) ja 15. mai 2019. aasta (4) arvamustes järeldusele, et kavandatud kasutustingimuste juures ei avalda Bacillus subtilis DSM 28343 preparaat kahjulikku mõju loomade tervisele, tarbijate ohutusele ega keskkonnale. Toiduohutusamet jõudis ka järeldusele, et söödalisandit tuleks käsitada võimaliku hingamiselundite sensibilisaatorina, ning et selle naha sensibiliseerimise potentsiaali kohta ei saa teha mingeid järeldusi. Seetõttu leiab komisjon, et tuleks võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele. Toiduohutusamet jõudis järeldusele, et söödalisand avaldab olulist mõju tarbevasikate kasvule ja võib suurendada nuumsigade kehakaalu tõusu. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (5)

                        Bacillus subtilis DSM 28343 preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas nimetatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades vastavalt lisas esitatud tingimustele.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2018; 16(3):5220.

            (3)  EFSA Journal 2019; 17(7):5793.

            (4)  EFSA Journal 2019; 17(5):5725.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Söödalisandi koostis

                           Bacillus subtilis DSM 28343 preparaat, mis sisaldab vähemalt 1×1010 CFUd grammi söödalisandi kohta
                        Tahke
                        ———————————

                           Toimeaine kirjeldus

                           Bacillus subtilis DSM 28343 eluvõimelised spoorid
                        ———————————

                           Analüüsimeetod
                            (1)

                           Bacillus subtilis DSM 28343 määramine söödalisandis, eelsegus ja söödamaterjalis: impulssvälja-geelelektroforees (PFGE)

                           Bacillus subtilis DSM 28343 loendamine söödalisandis, eelsegus ja söödamaterjalis: pindkülvimeetodil, kasutades trüptoon-soja-agarit – EN 15784

                        Tarbevasikad
                        Nuumsead

                        -
                        -

                        1×109

                        2×108

                        -

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Tarbevasikate puhul tohib kasutada ainult piimaasendajates.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel isikukaitsevahendeid.

                        5. august 2030

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/1027, 14. juuli 2020, millega muudetakse rakendusmäärusi (EL) nr 771/2014, (EL) nr 1242/2014 ja (EL) nr 1243/2014 seoses selliste erimeetmete rakendamise ja seirega, mille eesmärk on leevendada COVID-19 puhangu mõju kalandus- ja vesiviljelussektorile

text:
                  16.7.2020

                  ET

                  Euroopa Liidu Teataja

                  L 227/1

         KOMISJONI RAKENDUSMÄÄRUS (EL) 2020/1027,
         14. juuli 2020,
         millega muudetakse rakendusmäärusi (EL) nr 771/2014, (EL) nr 1242/2014 ja (EL) nr 1243/2014 seoses selliste erimeetmete rakendamise ja seirega, mille eesmärk on leevendada COVID-19 puhangu mõju kalandus- ja vesiviljelussektorile
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. mai 2014. aasta määrust (EL) nr 508/2014 Euroopa Merendus- ja Kalandusfondi kohta, (1) eriti selle artikli 18 lõiget 3, artikli 72 lõiget 3, artikli 97 lõiget 2 ja artikli 107 lõiget 3,
         ning arvestades järgmist:

                     (1)

                     Määrust (EL) nr 508/2014 on muudetud Euroopa Parlamendi ja nõukogu määrusega (EL) 2020/560, (2) et kehtestada erimeetmed, millega leevendada COVID-19 puhangu mõju kalandus- ja vesiviljelussektorile.

                     (2)

                     Selleks et võimaldada määruse (EL) 2020/560 rakendamist, tuleks kohandada Euroopa Merendus- ja Kalandusfondi (edaspidi „EMKF“) rakenduskavade näidist ning komisjoni rakendusmääruse (EL) nr 771/2014 (3) kohast äärepoolseimate piirkondade käitajatel tekkinud lisakulude hüvitamise kavade struktuuri, võttes arvesse uute meetmete nõudeid.

                     (3)

                     Määruse (EL) 2020/560 rakendamine nõuab ka komisjoni rakendusmäärustes (EL) nr 1242/2014 (4) ja (EL) nr 1243/2014 (5) sätestatud tehniliste kirjelduste ning käitamist käsitlevate kumulatiivsete andmete ja liikmesriikide esitatava teabe esitamise eeskirjade kohandamist. Need kohandused peaksid võimaldama COVID-19 puhangu leevendamisega seotud toimingute usaldusväärset seiret ja aruandlust. Vastavalt määruse (EL) nr 508/2014 artikli 97 lõike 1 punktile a on toimingute kohta kumulatiivsete andmete esitamise iga-aastane tähtaeg 31. märts. See tähendab, et liikmesriigid peaksid esitama selle teabe muudetud vormis alates 2021. aastast, et tagada järjepidev ja ühtlustatud aruandlus.

                     (4)

                     Seepärast tuleks rakendusmääruseid (EL) nr 771/2014, (EL) nr 1242/2014 ja (EL) nr 1243/2014 vastavalt muuta.

                     (5)

                     Selleks et võimaldada käesolevas määruses sätestatud meetmete kiiret kohaldamist vajaliku toetuse andmise kiireloomulisuse tõttu, peaks käesolev määrus jõustuma järgmisel päeval pärast selle avaldamist.

                     (6)

                     Käesoleva määrusega ettenähtud meetmed on kooskõlas Euroopa Merendus- ja Kalandusfondi komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 771/2014 muutmine
            Rakendusmäärust (EL) nr 771/2014 muudetakse järgmiselt.

                        1)

                        I lisa punkt 4.5 asendatakse käesoleva määruse I lisas esitatud tekstiga.

                        2)

                        I lisa punkt 8.2 asendatakse käesoleva määruse I lisas esitatud tekstiga.

                        3)

                        II lisa muudetakse vastavalt käesoleva määruse I lisale.

            Artikkel 2
            Rakendusmääruse (EL) nr 1242/2014 muutmine
            Rakendusmäärust (EL) nr 1242/2014 muudetakse järgmiselt.

                        1)

                        I lisa muudetakse vastavalt käesoleva määruse II lisale.

                        2)

                        V lisa tabeli 1 rida I.9 asendatakse käesoleva määruse II lisas esitatud tekstiga.

            Artikkel 3
            Rakendusmääruse (EL) nr 1243/2014 muutmine
            Rakendusmäärust (EL) nr 1243/2014 muudetakse järgmiselt.

                        1)

                        I lisa muudetakse vastavalt käesoleva määruse III lisale.

                        2)

                        II lisa rida I.9 asendatakse käesoleva määruse III lisas esitatud tekstiga.

            Artikkel 4
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. juuli 2020

                  Komisjoni nimel

                  eesistuja

               Ursula VON DER LEYEN

            (1)  Euroopa Parlamendi ja nõukogu 15. mai 2014. aasta määrus (EL) nr 508/2014 Euroopa Merendus- ja Kalandusfondi kohta ja millega tunnistatakse kehtetuks nõukogu määrused (EÜ) nr 2328/2003, (EÜ) nr 861/2006, (EÜ) nr 1198/2006 ja (EÜ) nr 791/2007 ning Euroopa Parlamendi ja nõukogu määrus (EL) nr 1255/2011 (ELT L 149, 20.5.2014, lk 1).

            (2)  Euroopa Parlamendi ja nõukogu 23. aprilli 2020. aasta määrus (EL) 2020/560, millega muudetakse määrusi (EL) nr 508/2014 ja (EL) nr 1379/2013 seoses erimeetmetega, et leevendada COVID‐19 puhangu mõju kalandus- ja vesiviljelussektorile (ELT L 130, 24.4.2020, lk 11).

            (3)  Komisjoni 14. juuli 2014. aasta rakendusmäärus (EL) nr 771/2014, milles sätestatakse kooskõlas Euroopa Parlamendi ja nõukogu määrusega (EL) nr 508/2014 (Euroopa Merendus- ja Kalandusfondi kohta) eeskirjad rakenduskavade näidise, teatavate kalapüügi- ja vesiviljelustoodete püüdmisel, kasvatamisel, töötlemisel ja turustamisel äärepoolseimate piirkondade käitajatel tekkinud lisakulude hüvitamise kavade struktuuri, finantsandmete edastamise näidise, eelhindamise aruannete sisu ning Euroopa Merendus- ja Kalandusfondi raames esitatavate hindamiskavade miinimumnõuete kohta (ELT L 209, 16.7.2014, lk 20).

            (4)  Komisjoni 20. novembri 2014. aasta rakendusmäärus (EL) nr 1242/2014, milles sätestatakse vastavalt Euroopa Parlamendi ja nõukogu määrusele (EL) nr 508/2014 (Euroopa Merendus- ja Kalandusfondi kohta) eeskirjad tegevuste kohta esitatavate kumulatiivsete andmete jaoks (ELT L 334, 21.11.2014, lk 11).

            (5)  Komisjoni 20. novembri 2014. aasta rakendusmäärus (EL) nr 1243/2014, milles sätestatakse vastavalt Euroopa Parlamendi ja nõukogu määrusele (EL) nr 508/2014 (Euroopa Merendus- ja Kalandusfondi kohta) eeskirjad liikmesriikide esitatava teabe ning andmevajaduse ja võimalike andmeallikate vahelise sünergia kohta (ELT L 334, 21.11.2014, lk 39).

            I LISA

               1.
               Komisjoni rakendusmääruse (EL) nr 771/2014 I lisa muudetakse järgmiselt.

                           1)

                           Punkt 4.5 asendatakse järgmisega:

                                       „4.5.

                                          Kirjeldus hüvitise arvutamise meetodist, mis on kooskõlas asjakohaste kriteeriumidega, mis on määruse (EL) nr 508/2014 artikli 40 lõike 1 ning artiklite 53, 54, 55, 67 ja 69 lõike 3 kohaselt kõigi algatatud tegevuste kohta kindlaks tehtud

                                                      <4.5 type="S" maxlength="4500" input="M">”

                           2)

                           Punkt 8.2 asendatakse järgmisega:

                                       „8.2.

                                          EMKFi panus ja kaasrahastamise määr liidu prioriteetide, tehnilise abi ja muu toetuse puhul (eurodes)

                                                   Kogutoetus

                                                   Põhieraldis (kogu toetus, millest on lahutatud tulemusreserviga seonduvad summad)

                                                   Tulemusreserv

                                                   Tulemusreservi osatähtsus kogu liidu toetuse puhul

                                                   Liidu prioriteedid

                                                   Liidu prioriteediga seotud meede/meetmed

                                                   EMKFi panus
                                                   (sh tulemusreserv)

                                                   Riigi toetus
                                                   (sh tulemusreserv)

                                                   EMKFi kaasrahastamise määr

                                                   EMKFi toetus

                                                   Riigi toetus

                                                   EMKFi tulemusreserv

                                                   Riigi toetus  (1)

                                                   a

                                                   b

                                                   c = a/(a + b) × 100

                                                   d = a – f

                                                   e = b – g

                                                   f

                                                   g = b × (f/a)

                                                   h = f/a × 100

                                                               1.

                                                               Keskkonnasäästliku, ressursitõhusa, uuendusliku, konkurentsivõimelise ja teadmistel põhineva kalanduse edendamine.

                                                   Artikli 33 lõike 1 punktid a, b ja c, artikkel 34 ja artikli 41 lõige 2

                                                      <8.2 type="N" input="M">

                                                      <8.2 type="N" input="M">

                                                   50 %

                                                      <8.2 type="N" input="M">

                                                   Artikli 33 lõike 1 punkt d ja artikli 44 lõige 4a.

                                                      <8.2 type="N" input="M">

                                                      <8.2 type="N" input="M">

                                                   kuni 75 %
                                                   vähemalt 20 %

                                                   0

                                                   0

                                                   Rahaeraldised liidu ülejäänud prioriteedile 1

                                                      <8.2 type="N" input="M">

                                                      <8.2 type="N" input="M">

                                                   kuni 75 %
                                                   vähemalt 20 %

                                                      <8.2 type="N" input="M">

                                                               2.

                                                               Keskkonnasäästliku, ressursitõhusa, uuendusliku, konkurentsivõimelise ja teadmistel põhineva vesiviljeluse edendamine

                                                      <8.2 type="N" input="M">

                                                      <8.2 type="N" input="M">

                                                   kuni 75 %
                                                   vähemalt 20 %

                                                      <8.2 type="N" input="M">

                                                               3.

                                                               Ühise kalanduspoliitika rakendamise soodustamine

                                                   teadusteabe parandamine ja kogumine ning andmete kogumine ja haldamine (EMKFi määruse artikli 13 lõige 3)

                                                      <8.2 type="N" input="M">

                                                      <8.2 type="N" input="M">

                                                   80 %

                                                      <8.2 type="N" input="M">

                                                   jälgimise, kontrollimise ja jõustamise, institutsionaalse suutlikkuse suurendamise ning tõhusa avaliku halduse toetamine ilma halduskoormuse suurendamiseta (artikli 76 lõike 2 punktid a–d ja f–l (EMKFi määruse artikli 13 lõige 2)

                                                      <8.2 type="N" input="M">

                                                      <8.2 type="N" input="M">

                                                   90 %

                                                      <8.2 type="N" input="M">

                                                   seire, kontrolli ja jõustamise toetamine, institutsioonilise suutlikkuse suurendamine ja tõhus avalik haldus täiendavat halduskoormust tekitamata (artikli 76 lõike 2 punkt e) (EMKFi määruse artikli 13 lõige 2)

                                                      <8.2 type="N" input="M">

                                                      <8.2 type="N" input="M">

                                                   70 %

                                                      <8.2 type="N" input="M">

                                                               4.

                                                               Tööhõive ja territoriaalse ühtekuuluvuse suurendamine

                                                      <8.2 type="N" input="M">

                                                      <8.2 type="N" input="M">

                                                   kuni 85 %
                                                   vähemalt 20 %

                                                      <8.2 type="N" input="M">

                                                               5.

                                                               Turustamise ja töötlemise soodustamine

                                                   Ladustamisabi (artikkel 67)

                                                      <8.2 type="N" input="M">

                                                      <8.2 type="N" input="M">

                                                   100 %

                                                   0

                                                   0

                                                   0

                                                   Hüvitis äärepoolseimatele piirkondadele (artikkel 70) (EMKFi määruse artikli 13 lõige 4)

                                                      <8.2 type="N" input="M">

                                                      <8.2 type="N" input="M">

                                                   100 %

                                                      <8.2 type="N" input="M">

                                                   Rahaeraldised liidu ülejäänud prioriteedile 5

                                                      <8.2 type="N" input="M">

                                                      <8.2 type="N" input="M">

                                                   kuni 75 %
                                                   vähemalt 20 %

                                                      <8.2 type="N" input="M">

                                                               6.

                                                               Integreeritud merenduspoliitika rakendamise soodustamine

                                                      <8.2 type="N" input="M">

                                                      <8.2 type="N" input="M">

                                                   kuni 75 %
                                                   vähemalt 20 %

                                                      <8.2 type="N" input="M">

                                                   Tehniline abi

                                                      <8.2 type="N" input="M">

                                                      <8.2 type="N" input="M">

                                                   kuni 75 %
                                                   vähemalt 20 %

                                                   0

                                                   0

                                                   0

                                                   Kokku (automaatne arvutus):

                                                      <8.2 type="N" input="G">

                                                      <8.2 type="N" input="G">

                                                   EI KOHALDATA

                                                      <8.2 type="N" input="G">

                                                      <8.2 type="N" input="G">

                                                      <8.2 type="N" input="G">

                                                      <8.2 type="N" input="G">

                                                   EI KOHALDATA

               2.
               Rakendusmääruse (EL) nr 771/2014 II lisasse lisatakse punkt 5a:

                           „5a.

                              Määruse (EL) nr 508/2014 artikli 70 lõike 1 teises lõigus osutatud COVID-19 puhangust tingitud majandusliku kahju hüvitamiseks võetavate meetmete arvutamise ja rakendamise meetodite kirjeldus

                                          <4.5 type="S" maxlength="3500" input="M">”

               (1)  Riikliku kaasrahastamise summad on jaotatud proportsionaalselt põhieraldise ja tulemusreservi vahel.“

            II LISA

               1.
               Komisjoni rakendusmääruse (EL) nr 1242/2014 I lisa esimeses veerus „Väli“ lisatakse järgmine välja kanne 25:

                           „25

                           COVID-19 puhangu leevendamine“

               2.
               Rakendusmääruse (EL) nr 1242/2014 V lisa tabeli 1 rida I.9 asendatakse järgmisega:

                           „I.9.

                           Artiklid 33 ja artikli 44 lõige 4a
                           Kalapüügi ajutine peatamine

                                       —

                                       Asjaomaste kalurite arv

                           1

                           Numbriline

                           Jah, kui tegevus on seotud merega“

                                       —

                                       Hõlmatud päevade arv

                           2

                           Numbriline

            III LISA

               1.

                  Rakendusmääruse (EL) nr 1243/2014 I lisasse lisatakse F osa:

               „F OSA

                  COVID-19 puhangu leevendamine

                           Andmeväli

                           Välja sisu

                           Märkus

                           Andmevajadus ja sünergia

                           25

                           COVID-19 puhangu leevendamine

                           COVID-19 puhangu leevendamine
                           Kood 0 = COVID-19ga mitteseotud
                           Kood 1 = COVID-19 seotud

                           EMKFile eriomane“

                        2.

                        Rakendusmääruse (EL) nr 1243/2014 II lisa rida I.9 asendatakse järgmisega:

                                    „I.9.

                                    Artiklid 33 ja artikli 44 lõige 4a
                                    Kalapüügi ajutine peatamine

                                                —

                                                Asjaomaste kalurite arv

                                                —

                                                Hõlmatud päevade arv“


title: Komisjoni rakendusmäärus (EL) 2020/1030, 15. juuli 2020, milles sätestatakse vastavalt Euroopa Parlamendi ja nõukogu määrusele (EL) 2019/2152 teema „IKT kasutamine ja e-kaubandus“ andmenõuete tehnilised üksikasjad vaatlusaastaks 2021 (EMPs kohaldatav tekst)

text:
                  16.7.2020

                  ET

                  Euroopa Liidu Teataja

                  L 227/12

         KOMISJONI RAKENDUSMÄÄRUS (EL) 2020/1030,
         15. juuli 2020,
         milles sätestatakse vastavalt Euroopa Parlamendi ja nõukogu määrusele (EL) 2019/2152 teema „IKT kasutamine ja e-kaubandus“ andmenõuete tehnilised üksikasjad vaatlusaastaks 2021
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 27. novembri 2019. aasta määrust (EL) 2019/2152, mis käsitleb Euroopa ettevõtlusstatistikat ja millega tunnistatakse kehtetuks kümme ettevõtlusstatistika valdkonna õigusakti, (1) eriti artikli 7 lõiget 1 ja artikli 17 lõiget 6,
         ning arvestades järgmist:

                     (1)

                     Selleks et tagada määruse (EL) 2019/2152 I lisas loetletud teema „IKT kasutamine ja e-kaubandus“ nõuetekohane rakendamine, peaks komisjon täpsustama muutujad, mõõtühiku, statistilise üldkogumi, klassifikatsioonid ja jaotused ning andmete edastamise tähtaja, et saada liikmesriikide vahel võrreldavad ja ühtlustatud andmed IKT kasutamise ja e-kaubanduse kohta.

                     (2)

                     Liikmesriigid peaksid esitama metaandmete ja kvaliteediaruanded riiklike statistiliste ettevõtlusregistrite ja igasuguse ettevõtlusstatistika kohta. Seepärast on vaja kindlaks määrata kõnealuste aruannete esitamise kord, nende sisu ja esitamise tähtajad.

                     (3)

                     Käesolevas määruses sätestatud meetmed on kooskõlas Euroopa statistikasüsteemi komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Liikmesriigid esitavad andmed määruse (EL) 2019/2152 I lisas osutatud teema „IKT kasutamine ja e-kaubandus“ kohta vastavalt käesoleva määruse lisas esitatud andmenõuete tehnilisele kirjeldusele vaatlusaastaks 2021.

            Artikkel 2
            Iga-aastane metaandmete aruanne määruse (EL) 2019/2152 I lisas osutatud teema „IKT kasutamine ja e-kaubandus“ kohta edastatakse komisjonile (Eurostatile) 31. maiks 2021.
            Iga-aastane kvaliteediaruanne määruse (EL) 2019/2152 I lisas osutatud teema „IKT kasutamine ja e-kaubandus“ kohta edastatakse komisjonile (Eurostatile) 5. novembriks 2021.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 327, 17.12.2019, lk 1.

            LISA
            Teema „IKT kasutamine ja e-kaubandus“ andmenõuete tehniline kirjeldus

                        Kohustuslik / vabatahtlik

                        Kohaldamisala (filter)

                        Muutuja

                        Kohustuslikud muutujad

                                    i)

                                    kõigi ettevõtete kohta:

                                    1)

                                    ettevõtte põhiline majandustegevus eelmisel kalendriaastal

                                    2)

                                    töötajate ja füüsilisest isikust ettevõtjate keskmine arv eelmisel kalendriaastal

                                    3)

                                    kogukäive (väärtusena, v.a käibemaks) eelmisel kalendriaastal

                                    4)

                                    töö tegemiseks internetiühendust omavate töötajate ja füüsilisest isikust ettevõtjate arv või selliste töötajate osatähtsus kõigi töötajate ja füüsilisest isikust ettevõtjate seas

                                    ii)

                                    ettevõtete kohta, kus töötajatel ja füüsilisest isikust ettevõtjatel on töö tegemiseks juurdepääs internetile:

                                    5)

                                    internetiühendus: mis tahes tüüpi püsiühenduse kasutamine

                                    6)

                                    sotsiaalmeedia kasutamine: sotsiaalvõrgustikud

                                    7)

                                    sotsiaalmeedia kasutamine: ettevõtte blogi või mikroblogid

                                    8)

                                    sotsiaalmeedia kasutamine: multimeediasisu jagamise veebisaidid või äpid

                                    9)

                                    sotsiaalmeedia kasutamine: vikipõhised teadmiste jagamise vahendid

                                    10)

                                    toodete või teenuste veebimüük ettevõtte veebisaidi või äppide (sh ekstraneti) kaudu eelmisel kalendriaastal

                                    11)

                                    toodete või teenuste veebimüük selliste e-kaubandusturu veebisaitide või äppide kaudu, mida kasutab kaupade või teenustega kauplemiseks mitu ettevõtet, eelmisel kalendriaastal

                                    12)

                                    toodete või teenuste EDI-tüüpi müük (elektroonilise andmevahetuse (EDI) kaudu saadud tellimuste alusel) eelmisel kalendriaastal

                                    13)

                                    ettevõtte ressursiplaneerimise (ERP) tarkvara kasutamine

                                    14)

                                    kliendihaldustarkvara (CRM) kasutamine klienditeabe kogumiseks ja talletamiseks ning mitmesuguste ärifunktsioonide jaoks kättesaadavaks tegemiseks

                                    15)

                                    kliendihaldustarkvara (CRM) kasutamine klienditeabe analüüsimiseks turunduslikel eesmärkidel (näiteks hinnakujundus, müügiedendus, turustuskanali valik)

                                    16)

                                    interneti kaudu kasutatavate pilvandmetöötlusteenuste ostmine

                                    17)

                                    omavahel ühendatud seadmete või süsteemide kasutamine, mida saab interneti kaudu jälgida või kaugjuhtida (asjade internet)

                                    18)

                                    tehisintellekti kasutamine kirjaliku teksti analüüsimiseks (tekstikaeve)

                                    19)

                                    tehisintellekti kasutamine suulise teksti masinloetavaks muutmiseks (kõnetuvastus)

                                    20)

                                    tehisintellekti kasutamine kirjaliku või suulise teksti genereerimiseks (loomuliku keele genereerimine)

                                    21)

                                    tehisintellekti kasutamine objektide ja inimeste äratundmiseks kujutiste alusel (pildituvastus, pilditöötlus)

                                    22)

                                    masinõppe (nt süvaõppe) kasutamine andmeanalüüsiks

                                    23)

                                    tehisintellekti kasutamine töövoogude automatiseerimiseks või otsustusprotsessi hõlbustamiseks (tehisintellektipõhine robotjuhitav protsessiautomaatika)

                                    24)

                                    tehisintellekti kasutamine, et võimaldada masinate füüsilist liikumist ümbruse vaatlusel põhinevate autonoomsete otsuste kaudu (autonoomsed robotid, isejuhtivad sõidukid, autonoomsed droonid)

                                    iii)

                                    ettevõtete kohta, kellel on mis tahes tüüpi interneti püsiühendus:

                                    25)

                                    kiireima interneti püsiühenduse maksimaalne lepingujärgne allalaadimiskiirus vahemikes [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]

                                    iv)

                                    ettevõtete kohta, kes tegid eelmisel kalendriaastal müügitehinguid veebis:

                                    26)

                                    kaupade või teenuste veebimüügi väärtus või kaupade ja teenuste veebimüügi osatähtsus kogukäibest eelmisel kalendriaastal

                                    27)

                                    eratarbijatele suunatud (ettevõtjalt tarbijale ehk B2C) veebimüügi väärtuse osatähtsus kogu veebimüügist eelmisel kalendriaastal

                                    28)

                                    teistele ettevõtetele (ettevõtetevaheline ehk B2B) ning avalikule sektorile (ettevõttelt riigile ehk B2G) suunatud veebimüügi väärtuse osatähtsus kogu veebimüügist eelmisel kalendriaastal

                                    29)

                                    veebimüük oma riigi tarbijatele eelmisel kalendriaastal

                                    30)

                                    veebimüük teiste liikmesriikide tarbijatele eelmisel kalendriaastal

                                    31)

                                    veebimüük mujal maailmas asuvatele tarbijatele eelmisel kalendriaastal

                                    v)

                                    ettevõtete kohta, kes tegelesid toodete ja teenuste veebimüügiga ettevõtte veebisaitide või äppide kaudu ning selliste e-kaubanduse veebisaitide või äppide kaudu, mida kasutab kaupade või teenustega kauplemiseks mitu ettevõtet, eelmisel kalendriaastal:

                                    32)

                                    toodete või teenuste veebimüük ettevõtte veebisaitide või äppide kaudu: sellise müügi väärtuse osatähtsus kogu veebimüügist eelmisel kalendriaastal

                                    33)

                                    toodete või teenuste veebimüük selliste e-kaubanduse veebisaitide või äppide kaudu, mida kasutab kaupade või teenustega kauplemiseks mitu ettevõtet: sellise müügi väärtuse osatähtsus kogu veebimüügist eelmisel kalendriaastal

                                    vi)

                                    ettevõtete kohta, kes tegid veebis müügitehinguid vähemalt kahes järgmises geograafilises piirkonnas asuvate tarbijatega: oma riik, teised liikmesriigid või muu maailm, eelmise kalendriaastal:

                                    34)

                                    oma riigi tarbijatega tehtud müügitehingute väärtuse osatähtsus kogu veebimüügist eelmisel kalendriaastal

                                    35)

                                    teiste liikmesriikide tarbijatega tehtud müügitehingute väärtuse osatähtsus kogu veebimüügist eelmisel kalendriaastal

                                    36)

                                    mujal maailmas asuvate tarbijatega tehtud müügitehingute osatähtsus kogu veebimüügist eelmisel kalendriaastal

                                    vii)

                                    ettevõtete kohta, kes tegid eelmisel kalendriaastal veebis müügitehinguid teiste liikmesriikide tarbijatega:

                                    37)

                                    teistesse liikmesriikidesse müümisel ilmnenud raskused: toodete kohaletoimetamise või tagastamisega seotud suured kulud eelmisel kalendriaastal

                                    38)

                                    teistesse liikmesriikidesse müümisel ilmnenud raskused: raskused kaebuste ja vaidluste lahendamisel eelmisel kalendriaastal

                                    39)

                                    teistesse liikmesriikidesse müümisel ilmnenud raskused: toote märgistuse kohandamine teistes liikmesriikides müümiseks eelmisel kalendriaastal

                                    40)

                                    teistesse liikmesriikidesse müümisel ilmnenud raskused: teistes liikmesriikides asuvate tarbijatega suhtlemiseks vajaliku võõrkeele oskuse puudumine eelmisel kalendriaastal

                                    41)

                                    teistesse liikmesriikidesse müümisel ilmnenud raskused: ettevõtte äripartnerite piirangud seoses müügiga teatavatesse liikmesriikidesse eelmisel kalendriaastal

                                    42)

                                    teistesse liikmesriikidesse müümisel ilmnenud raskused: teiste liikmesriikide käibemaksusüsteemiga seotud raskused (näiteks ebakindlus seoses käibe maksustamisega eri riikides) eelmisel kalendriaastal

                                    viii)

                                    ettevõtete kohta, kes tegelesid eelmisel kalendriaastal EDI-tüüpi müügiga:

                                    43)

                                    kaupade ja teenuste EDI-tüüpi müügi väärtus või kaupade ja teenuste EDI-tüüpi müügi osatähtsus kogukäibest eelmisel kalendriaastal

                                    44)

                                    EDI-tüüpi müük oma riigi tarbijatele eelmisel kalendriaastal

                                    45)

                                    EDI-tüüpi müük teiste liikmesriikide tarbijatele eelmisel kalendriaastal

                                    46)

                                    EDI-tüüpi müük mujal maailmas asuvatele tarbijatele eelmisel kalendriaastal

                                    ix)

                                    ettevõtete kohta, kes ostavad interneti kaudu kasutatavaid pilvandmetöötlusteenuseid

                                    47)

                                    e-posti ostmine pilvandmetöötlusteenusena;

                                    48)

                                    kontoritarkvara (näiteks tekstitöötlus või tabelarvutus) ostmine pilvandmetöötlusteenusena

                                    49)

                                    finants- ja raamatupidamistarkvara rakenduste ostmine pilvandmetöötlusteenusena

                                    50)

                                    ettevõtte ressursiplaneerimise (ERP) tarkvara ostmine pilvandmetöötluse teenusena

                                    51)

                                    kliendisuhete haldamise (CRM) tarkvararakenduste ostmine pilvandmetöötlusteenusena

                                    52)

                                    turvatarkvara rakenduste (nt viirusetõrjeprogramm, võrgu juurdepääsu kontroller) ostmine pilvandmetöötlusteenusena

                                    53)

                                    ettevõtte andmebaasi(de) majutuse ostmine pilvandmetöötlusteenusena

                                    54)

                                    failide säilitamise ostmine pilvandmetöötlusteenusena

                                    55)

                                    andmetöötlusvõimsuse ostmine ettevõtte oma tarkvara käitamiseks pilvandmetöötlusteenusena

                                    56)

                                    sellise andmetöötlusplatvormi ostmine pilvandmetöötlusteenusena, mis pakub majutuskeskkonda rakenduste arendamiseks, testimiseks ja kasutuselevõtuks (nt korduvkasutatavad tarkvaramoodulid, rakendusliidesed (APId))

                                    x)

                                    ettevõtete kohta, kes kasutavad selliseid omavahel ühendatud seadmeid või süsteeme, mida saab interneti kaudu jälgida või kaugjuhtida (asjade internet) ja mis on mõeldud:

                                    57)

                                    energiatarbimise haldamiseks (nt nutiarvestid, nutitermostaadid või nutilambid (-valgustid))

                                    58)

                                    valduste turvalisuse tagamiseks (nt nutikad häiresüsteemid, nutikad suitsuandurid, nutilukud või nutikad turvakaamerad)

                                    59)

                                    tootmisprotsesside jaoks (nt andurid või RFID-märgised, mida jälgitakse/kontrollitakse interneti kaudu ja mida kasutatakse protsessi jälgimiseks või automatiseerimiseks)

                                    60)

                                    logistika haldamiseks (nt interneti kaudu jälgitavad/kontrollitavad andurid toodete või sõidukite jälgimiseks laohalduses)

                                    61)

                                    seisukorrast lähtuvaks hoolduseks (nt interneti kaudu jälgitavad/kontrollitavad andurid seadmete või sõidukite hooldusvajaduste jälgimiseks)

                                    62)

                                    klienditeeninduse jaoks (nt interneti kaudu jälgitavad/kontrollitavad nutikaamerad või andurid klientide tegevuse jälgimiseks või neile personaliseeritud ostukogemuse pakkumiseks)

                                    63)

                                    muuks otstarbeks

                                    xi)

                                    ettevõtete kohta, kes kasutavad tehisintellekti tehnoloogiaid: eelkõige kohustuslikud muutujad 18–24, mida kasutatakse järgmistel eesmärkidel:

                                    64)

                                    turundus või müük (nt loomuliku keele töötlust kasutavad juturobotid klienditoe jaoks, kliendiprofiili koostamine, hindade optimeerimine, personaalne turundus, masinõppel põhinev turuanalüüs)

                                    65)

                                    tootmisprotsessid (nt masinõppel põhinev ennetav hooldus, vahendid toodete klassifitseerimiseks või toodetes vigade leidmiseks raalnägemise abil, autonoomsed droonid tootmise järelevalveks, turvalisuse tagamiseks või kontrollimiseks, autonoomsete robotite tehtavad koostetööd)

                                    66)

                                    ärijuhtimisprotsessi korraldamine (nt masinõppel ja/või loomuliku keele töötlusel põhinevad ettevõtte virtuaalassistendid, kõnetuvastusel põhinev kõne tekstiks muundamine dokumentide koostamiseks, masinõppel põhinev automatiseeritud kavandamine või ajakavastamine, masintõlge)

                                    67)

                                    ettevõtete juhtimine (nt andmeanalüüs ning investeerimis- ja muude otsuste tegemine masinõppe abil, masinõppel põhinevad müügi- ja äriprognoosid, masinõppel põhinev riskihindamine)

                                    68)

                                    logistika (nt autonoomsed robotid valimis- ja pakkimistoiminguteks ladudes, masinõppel põhinev marsruudi optimeerimine, autonoomsed robotid pakkide veoks, jälgimiseks, jagamiseks ja sorteerimiseks, autonoomsed pakidroonid)

                                    69)

                                    IKT turvalisus (nt raalnägemisel põhinev näotuvastus IKT kasutajate autentimiseks, küberrünnete avastamine ja ennetamine masinõppe abil)

                                    70)

                                    personalihaldus või töötajate värbamine (nt kandidaatide eelvalik, masinõppel põhinev värbamise automatiseerimine, masinõppel põhinev töötaja profiili koostamine või tulemuslikkuse analüüs, loomuliku keele töötlust kasutavad juturobotid töötajate värbamiseks või personalihalduse toetamiseks)

                        Vabatahtlikud muutujad

                                    i)

                                    ettevõtete kohta, kus töötajatel ja füüsilisest isikust ettevõtjatel on töö tegemiseks juurdepääs internetile:

                                    1)

                                    töö tegemiseks antud kaasaskantavad seadmed, mis võimaldavad mobiilset internetiühendust mobiiltelefonivõrgu kaudu

                                    2)

                                    oma veebisait

                                    ii)

                                    ettevõtete kohta, kes annavad oma töötajatele ja füüsilisest isikust ettevõtjatele töö tegemiseks kaasaskantavad seadmed, mis võimaldavad mobiilset internetiühendust mobiiltelefonivõrgu kaudu

                                    3)

                                    selliste töötajate ja füüsilisest isikust ettevõtjate arv või osatähtsus kõigi töötajate ja füüsilisest isikust ettevõtjate seas, kes kasutavad töö tegemiseks ettevõtte pakutud kaasaskantavat seadet, mis võimaldab internetiühendust mobiiltelefonivõrgu kaudu;

                                    iii)

                                    ettevõtete kohta, kellel on oma veebisait:

                                    4)

                                    ettevõtte veebisaidil on kaupade või teenuste kirjeldus, hinnainfo

                                    5)

                                    ettevõtte veebisaidil on online-tellimise, reserveerimise või broneerimise võimalus (näiteks ostukorv)

                                    6)

                                    ettevõtte veebisaidil on külastajatel võimalus veebis pakutavaid kaupu ja teenuseid kohandada või kujundada

                                    7)

                                    ettevõtte veebisaidil on võimalik esitatud tellimusi jälgida või vaadata nende täitmise seisu

                                    8)

                                    ettevõtte veebisaidil on isikustatud sisu veebisaidi regulaarse/korduva külastaja jaoks

                                    9)

                                    ettevõtte veebisaidil on lingid või viited ettevõtte sotsiaalmeedia profiilile

                                    iv)

                                    ettevõtete kohta, kes tegid müügitehinguid selliste e-kaubanduse veebisaitide või äppide kaudu, mida kasutab kaupade või teenuste kauplemiseks mitu ettevõtet, eelmisel kalendriaastal:

                                    10)

                                    e-kaubanduse veebisaitide arv, mille kaudu ettevõte eelmisel kalendriaastal müügitehinguid tegi: üks, kaks, rohkem kui kaks

                                    v)

                                    ettevõtete kohta, kes tegid eelmisel kalendriaastal müügitehinguid kahe või enama e-kaubanduse veebisaidi kaudu:

                                    11)

                                    teave selle kohta, kas rohkem kui pool e-kaubanduse veebisaitide kaudu saadud käibest saadi eelmisel kalendriaastal ainult ühe e-kaubanduse veebisaidi kaudu

                                    vi)

                                    ettevõtete kohta, kes kasutavad tehisintellekti: eelkõige kohustuslikud muutujad 18–24:

                                    12)

                                    oma töötajate (sealhulgas ema- või sidusettevõtete töötajate) arendatud tehisintellekti tarkvara või süsteemide kasutamine

                                    13)

                                    oma töötajate (sealhulgas ema- või sidusettevõtete töötajate) poolt muudetud tehisintellekti kommertstarkvara või -süsteemide kasutamine

                                    14)

                                    oma töötajate (sealhulgas ema- või sidusettevõtete töötajate) poolt muudetud avatud lähtekoodiga tehisintellekti tarkvara või süsteemide kasutamine

                                    15)

                                    kasutusvalmina ostetud tehisintellekti kommertstarkvara või -süsteemide kasutamine (sealhulgas juhud, kui need sisalduvad ostetud tootes või süsteemis)

                                    16)

                                    lepinguliste väliste teenuseosutajate poolt arendatud või muudetud tehisintellekti tarkvara või süsteemide kasutamine

                                    vii)

                                    ettevõtete kohta, kes ei kasutanud tehisintellekti tehnoloogiaid: eelkõige kohustuslikud muutujad 18–24:

                                    17)

                                    tehisintellekti tehnoloogiate kasutamise kaalumine: eelkõige kohustuslikud muutujad 18–24

                                    viii)

                                    ettevõtete kohta, kes ei kasutanud tehisintellekti tehnoloogiaid, kuid kaalusid nende kasutamist: eelkõige kohustuslikud muutujad 18–24:

                                    18)

                                    tehisintellekti tehnoloogiaid ei kasutatud, sest kulu tundus liiga suur

                                    19)

                                    tehisintellekti tehnoloogiaid ei kasutatud, sest ettevõttes puudub asjakohane oskusteave

                                    20)

                                    tehisintellekti tehnoloogiaid ei kasutatud, sest need ei sobi kokku olemasolevate seadmete, tarkvara või süsteemidega

                                    21)

                                    tehisintellekti tehnoloogiaid ei kasutatud vajalike andmete kättesaadavuse või kvaliteediga seotud raskuste tõttu

                                    22)

                                    tehisintellekti tehnoloogiaid ei kasutatud andmekaitsenõuete ja privaatsuse rikkumise ohu tõttu

                                    23)

                                    tehisintellekti tehnoloogiaid ei kasutatud, sest puudus selgus õiguslike tagajärgede kohta (nt vastutus tehisintellekti kasutamisest põhjustatud kahju korral)

                                    24)

                                    tehisintellekti tehnoloogiaid ei kasutatud eetilistel kaalutlustel

                                    25)

                                    tehisintellekti tehnoloogiaid ei kasutatud, sest neist ei ole ettevõttele kasu

                        Mõõtühik

                        Absoluutarvud, välja arvatud nende näitajate puhul, mis on seotud omavääringus väljendatud käibega (tuhandetes) või osatähtsusega (kogu)käibest

                        Statistiline üldkogum

                           Hõlmatavad tegevusalad

                        NACE jaod C–J, L–N ja grupp 95.1

                           Hõlmatavad suurusklassid

                        Vähemalt kümne töötaja või füüsilisest isikust ettevõtjaga ettevõtted. Alla kümne töötaja või füüsilisest isikust ettevõtjaga ettevõtete kaasamine on vabatahtlik.

                        Jaotused

                           Jaotus tegevusvaldkonna järgi

                           Riiklike koondandmete arvutamiseks:

                                    —

                                    NACE jagude ja rühma tasandi koondandmed C+D+E+F+G+H+I+J+L+M+N+95.1, D+E

                                    —

                                    NACE jaod: C, F, G, H, I, J, L, M, N

                                    —

                                    NACE osad: 47, 55

                                    —

                                    NACE osade koondandmed: 10+11+12+13+14+15+16+17+18, 19+20+21+22+23, 24+25, 26+27+28+29+30+31+32+33

                                    —

                                    osade ja rühmade koondandmed: 26.1+26.2+26.3+26.4+26.8+46.5+58.2+61+62+63.1+95.1

                           Ainult Euroopa koondandmetes kasutamiseks

                                    —

                                    NACE jaod: D, E

                                    —

                                    NACE osad: 19, 20, 21, 26, 27, 28, 45, 46, 61, 72, 79

                                    —

                                    NACE rühm: 95.1

                                    —

                                    NACE osade koondandmed: 10+11+12, 13+14+15, 16+17+18, 22+23, 29+30, 31+32+33, 58+59+60, 62+63, 69+70+71, 73+74+75, 77+78+80+81+82

                           Suurusklass töötajate ja füüsilisest isikust ettevõtjate arvu alusel: 10+, 10–49, 50–249, 250+; vabatahtlik: 0–9, 0–1, 2–9

                        Andmeedastuse tähtpäev

                        5. oktoober 2021